24PES-22

EH Bildu Nafarroa talde parlamentarioari atxikitako foru parlamentari Txomin González Martínezek, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak idatziz erantzun dezan:

Nafarroak hitzarmenak ditu zenbait autonomia-erkidego mugakiderekin osasun-laguntza emateko. Laguntza mota hori Osasun Kohesiorako Funtsaren Informazio Sisteman (SIFCO) jaso ohi da, eta funts hori gidatzen duen araudiaren arabera konpentsatzen da. Hala ere, eskura izan ditugun datuetan Aragoiko hitzarmenak ez du zuzeneko fakturaziorik eta ez dago jasota Osasun Kohesiorako Funtsaren Informazio Sisteman.

Hori dela-eta, honako galdera hauek egiten ditut:

* Indarrean dago osasun-laguntzarako hitzarmena Aragoirekin Tarazonako eta/edo Sos del Rey Católicoko oinarrizko eskualderako? Hala ez bada, noiz arte egon da indarrean?
* Zenbat urtez egon da indarrean hitzarmen hori eta zenbat osasun-laguntza eman zaizkie Aragoiko Komunitateko pertsonei indarraldiko urte bakoitzean?
* Zergatik ez zaio osasun-laguntza hori Aragoiko Komunitateari zuzenean fakturatu, edo, gutxienez, zergatik ez da Osasun Kohesiorako Funtsaren Informazio Sisteman sartu?

Iruñean, 2024ko urtarrilaren 18an

Foru parlamentaria: Domingo González Martínez